CELEX: 62015TN0553
Language: fi
Date: 2015-09-25 00:00:00
Title: Asia T-553/15: Kanne 25.9.2015 – Export Development Bank of Iran v. neuvosto

30.11.2015   
            
            
               FI
            
            
               Euroopan unionin virallinen lehti
            
            
               C 398/60
            
         Kanne 25.9.2015 – Export Development Bank of Iran v. neuvosto
   (Asia T-553/15)
   (2015/C 398/75)
   Oikeudenkäyntikieli: ranska
   
      Asianosaiset
   
   
      Kantaja: Export Development Bank of Iran (Teheran, Iran) (edustaja: asianajaja J.-M. Thouvenin)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta toteamaan, että
   
               —
            
            
               hyväksyessään ja pysyttäessään voimassa EDBI:hin kohdistamansa rajoittavan toimenpiteen, joka kumottiin unionin yleisen tuomioistuimen 6.9.2013 antamalla tuomiolla (asiat T-4/11 ja T-5/11), Euroopan unionin neuvostolle syntyi sopimussuhteen ulkopuolinen Euroopan unionin vastuu
            
         
               —
            
            
               Euroopan unionin on tämän johdosta korvattava kantajalle aiheutunut vahinko
            
         
               —
            
            
               aineellinen vahinko on suuruudeltaan 5 6 4 70  860 USD eli tämänhetkisen kurssin mukaan 5 0 5 08  718 euroa, johon on lisättävä viivästyskorot sekä kaikki muut perusteltavina pidettävät rahamäärät
            
         
               —
            
            
               aineeton vahinko on suuruudeltaan 7 4 1 32  366 USD eli tämänhetkisen kurssin mukaan 66  206 13 euroa, johon on lisättävä viivästyskorot sekä kaikki muut perusteltavina pidettävät rahamäärät
            
         
               —
            
            
               toissijaisesti aineettomana vahinkona vaaditut rahamäärät on kokonaisuudessaan tai osittain katsottava kuuluvan aineellisiin vahinkoihin ja ne on laskettava tältä osin
            
         
               —
            
            
               neuvosto on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kuuteen kanneperusteeseen, joista kaksi koskee sopimussuhteen ulkopuolisen Euroopan unionin vastuun syntymistä ja neljä Euroopan unionin neuvoston sääntöjenvastaisesta toiminnasta aiheutunutta vahinkoa.
   
               —
            
            
               Sopimussuhteen ulkopuolisen Euroopan unionin vastuun syntyminen
               
                           1.
                        
                        
                           Ensimmäinen kanneperuste koskee menettelyn, josta neuvostoa moititaan (kantajan varojen jäädyttämisen hyväksyminen ja voimassa pysyttäminen), sääntöjenvastaisuutta, joka todettiin asianmukaisesti 6.9.2013 annetussa tuomiossa Export Development Bank v. neuvosto (T-4/11 ja T-5/11, EU:T:2013:400).
                        
                     
                           2.
                        
                        
                           Toinen kanneperuste koskee sitä, että neuvoston sääntöjenvastaista menettelyä on pidettävä sellaisten oikeussääntöjen riittävän ilmeisenä rikkomisena, joiden tarkoituksena on antaa yksityisille oikeuksia.
                        
                     
         
               —
            
            
               Euroopan unionin neuvoston sääntöjenvastaisesta toiminnasta aiheutunut vahinko
               
                           3.
                        
                        
                           Kolmas kanneperuste liittyy kantajan toimintojen lopettamiseen remburssien alalla lainvastaisen toimenpiteen välittömänä seurauksena.
                        
                     
                           4.
                        
                        
                           Neljäs kanneperuste koskee tappioita, joita aiheutui siitä, että kantajan oli mahdotonta saada käyttöönsä Euroopan unionissa jäädytettyjä varojaan.
                        
                     
                           5.
                        
                        
                           Viides kanneperuste koskee valuutan siirron keskeyttämisestä aiheutunutta vahinkoa.
                        
                     
                           6.
                        
                        
                           Kuudes kanneperuste koskee aineetonta vahinkoa.